Koma Awazê Çiya deyîra xo ya newîye ya kirdî  ya bi nameyê 'Gurbetellî' vila kerde. Deyîre û klîbê ci ewro MED Muzîk TV û portalanê dîjîtalan ser o ame parekerdene.
Endamanê kome da zanayene ke bingeyê muzîkî û şîîra na deyîra kirdkî 19 serrî verê cû hetê welatperwerê çewlîgijî yê bi nameyê Xalisî ra amebi dayene.
Endaman eşkera kerd ke deyîre seba vîrameyîş Şehîde Gurbetellî Ersoz ameye amadekerdene û vat: ''Ma şexsê embaze Gurbetellî de seba pêro kedkar û şehîdanê çapemenîye na deyîre pare kerde. Ma pê bawer ê ke qelema nê embazan do têkoşînê ma berzêr bikera.''
Koma Awazê Çiya  serrgêra 23. ya şehadetê ci de şehîda çapemenîya azade, mudira cinîye ya verêne ya çapemenîye Gurbetellî Ersoz ser o na deyîra bi kirdkî vate.
Vatişê deyîre wina yê:
Ko' pîl pîyêr bî balişnê ti wa
Deşton û merg bî doşêk ti wa
Vora sipî lahêf ti wa
Şo keynê ma tû r' oxir bo
Gurbetellî Gurbetellî
Gurbetellî Gurbetellî
Qelemê ti bîya xençerî
Gina sêr cigêr dişmenî
Ti sîmin a ti zerdin a
Ti melekê ezmonon a
Ti sînayê sêr zerron a
Şo keynê ma tû r' oxir bo
Gurbetellî Gurbetellî
Gurbetellî Gurbetellî
Qelemê ti bîya xençerî
Gina sêr cigêr dişmenî
Deyîrbaz : Awazê Çiya
Vatiş û Muzîk: Xalis
Şirove û Aranje: Awazê Çiya
Herêm: Çewlig
